《送琴师闵谏廷游罗浮兼寄博罗张孟奇》
明代·邓云霄

可道奇游是采真，峰头爽气入秋新。玲珑山水弦中调，缥缈烟霞物外身。

湛露深杯酬玉女，寒梅幽梦访花神。欲寻上界逍遥子，好问西园笠屐人。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。